CELEX: 62010CN0199
Language: sk
Date: 2010-04-26 00:00:00
Title: Vec C-199/10: Návrh na začatie prejudiciálneho konania, ktorý podal Supremo Tribunal Administrativo (Portugalsko) 26. apríla 2010 — Secilpar — Sociedade Unipessoal SL/Fazenda Pública

17.7.2010   
            
            
               SK
            
            
               Úradný vestník Európskej únie
            
            
               C 195/4
            
         Návrh na začatie prejudiciálneho konania, ktorý podal Supremo Tribunal Administrativo (Portugalsko) 26. apríla 2010 — Secilpar — Sociedade Unipessoal SL/Fazenda Pública
   (Vec C-199/10)
   2010/C 195/08
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Supremo Tribunal Administrativo
   
      Účastníci konania pred vnútroštátnym súdom
   
   
      Žalobca: Secilpar — Sociedade Unipessoal SL
   
      Žalovaný: Fazenda Pública
   
      Prejudiciálna otázka
   
   Porušuje zrazenie dane z príjmu právnických osôb za rok 2003 u spoločnosti, ktorá nemá sídlo v tuzemsku, v sadzbe 15 %, s ohľadom na ustanovenia Zmluvy o zamedzení dvojitého zdanenia medzi Portugalskom a Španielskom, z čistých dividend, ktoré jej boli vyplatené ako vlastníkovi akcií spoločnosti usadenej v členskom štáte v súlade s článkom 80 ods. 2 písm. c) a článkom 88 ods. 3 písm. b), ods. 4 a 5 Código do IRC, článkom 71 písm. a) a d) Código do IRS a článkom 59 EBF v platnom znení, zásady zákazu diskriminácie, slobody usadiť sa a voľného pohybu kapitálu zakotvené v článkoch 12 ES, 43 ES, 46 ES, 56 ES a v článku 58 ods. 3 Zmluvy ES a v článku 5 ods. 1 smernice 90/435/EHS (1)?
   
      (1)  Smernica Rady 90/435/EHS z 23. júna 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch (Ú. v. ES L 225, s. 6; Mim. vyd. 09/001, s. 147).